91-a Germana Esperanto-Kongreso

eta|La oficiala afiŝo de la GEK en Erfurto en 2014
Dum Pentekosto 2014 (inter la 6-a kaj la 9-a de junio) okazis en la sunbrilega turingia ĉefurbo Erfurto la **91-a Germana Esperanto-Kongreso** (germane: *91. Deutscher Esperantokongreß*; laŭ alia neoficiala kalkulo temis pri la 92-a Germana Esperanto-Kongreso). Okaziginto estis GEA, Germana Esperanto-Asocio. Post pli ol 100 jaroj estis denove Turingio la gastiganta lando. Kiel kongresejo funkciis parto de la Evangelia Konsilantargimnazio situante rekte en la urbokerno.

## Aliĝintoj 
Partoprenis sume 137 kongresanoj el pli ol 10 nacioj (i.a. delegacio el Ĉinio), al kiuj estis ofertata konsiderinda gamo da aranĝoj. Aldone okazis samloke KEKSO de la Germana Esperanto-Junularo kun deko da partoprenantoj, pasante laŭ kutima programo (ekz. kun lingvokursoj, Gufujo). Pri la bonstato korpa de la kongresintoj zorgis la teamo de Kafejo Paul.

## Dumkongresaj aranĝoj 
Rimarko: En la listo suba aperas nek la antaŭprogrameroj (ekz. interkonatiĝa ludo) nek diversaj nepublikaj aferoj.

### Du aranĝoj koncerne aferojn de GEA 
* Konsultadoj
* Membrokunveno

### Kvar oficialaĵoj 
* Akcepto ĉe la ĉefurbestro
* Malfermo solena
* Festprelego: Dividita lando sed unuiginta kulturo - pri kelkaj historiaj turingiaĵoj
* Fermo solena

### Du aranĝoj koncerne lingvoekzamenojn kaj instruadon 
* Rektmetoda instruado de Esperanto
* Prezento de la internacia Esperanto-kurso 'Esperanto etape'
La KER-ekzamenoj bedaŭrinde ne okazis pro malsufiĉa nombro da interesataj personoj.

### Kvar artaj aranĝoj 
* Luther-spektaklo kun muziko
* Filmraporto pri Nepalo
* Dancmuziko
* Erfurta Esperanto-filmfestivalo

### Ses ekskursoj 
* Arnstadt kaj Bach
* Buchenwald - nazia koncentrejo kaj soveta speciala kaptitejo
* Baroka citadelo Petersberg en Erfurto, inkluzive la subaŭskultotunelojn
* Zoologia ĝardeno de Erfurto
* Erfurta Ĝardenekspozicio (ega)
* Vizito de la studioj de la loka civitana radistacio Radio F.R.E.I., kie produktatas Turingio Internacia

### Sep fakaj kunvenoj 
* Malpli da spaco por Dioj en Esperantujo - nacia kunveno de Ateista Tutmonda Esperanto-Organizo
* Membrokunveno nacia de Kristana Esperantista Ligo Internacia
* Laborgrupo Rondvojaĝoj
* Europa - Demokratie - Esperanto
* Membrokunveno nacia de Internacia Ligo de Esperantistaj Instruistoj (AGEI)
* Laborrondo - novaj komunikadservoj de GEA
* Kunveno nacia de Internacia Fervojista Esperanto-Federacio (GEFA)

### Dekdu prelegoj kaj diskutoj 
* Prezento de la libro 'Konciza historio de kristanismo'
* Prezento kaj raporto pri la centro en Herzberg
* Prezento de la novaj retaj sistemoj de GEA
* Sonlibroj en Esperanto
* Kiel agi internacie?
* Johann Sebastian Bach - mondgeniulo el Turingio
* La Verdaj skoltoj - fari Esperanton alloga ankaŭ por adoleskuloj
* Asocio de Verduloj Esperantistaj - PIEADC, projekto Mazingira en Tanzanio kaj D. R. Kongo
* Kiuj temoj kaj metodoj povas taŭgi por kontraŭrasismaj seminarioj en Esperanto?
* Zamenhof en kunteksto de la libro 'Zamenhof-strato' kaj filmo 'Zamenhofa kuracejo' pri Szczawno-Zdrój
* Radio F.R.E.I. - Podia diskuto el la aŭlo pri Esperanto
* Derivado de vortoj en Esperanto kompare kun germanaj dialektoj

## Libra kaj religia servoj 
Ĉeestis tri libroservoj el Ĉehio, Germanio kaj Slovakio. La libroj venditis en la lerneja biblioteko: por plialtigi la etoson okazis tie regule kantorondoj kaj laŭtlegadoj.

Du matenaj preĝoj faritis en la belega refektorio de la eksa Dominikana monakejo. Unu pentekosta fest-diservo ekumena celebritis en la Dominikana preĝejo fare de unu katolika pastro kaj du protestantaj pastoroj.

## Eksteraj ligiloj 
* La programo sur arkiva retpaĝo 

Kategorio:Germana Esperanto-Kongreso
Kategorio:Eventoj en Erfurto
Kategorio:Kulturo de Erfurto
germana
Kategorio:2014 en Germanio